# Canosa de Pulla

### De Viquipèdia

Canosa de Pulla (llatí Canusium o Canisium) és una ciutat d'Itàlia a la Pulla, província de Bari, a la riba dreta del riu Ofanto (antic Aufidus) a uns 25 km de la seva desembocadura. Està situada entre Benevent i Brindisi. Te una antiga catedral del segle XI, i restes romanes (muralles, aqüeducte, amfiteatre, arc de Trajà...). La seva població actual és d’uns 35.000 habitants.

La seva fundació s’atribueix llegendàriament a Diòmed. Es suposa que fou una estació dels grecs però va passar a Roma el 318 aC durant la guerra samnita, quant la ciutat, després de veure devastat el seu territori, es va sotmetre al cònsol L. Plautius. La ciutat fou lleial a Roma i va mantenir la fidelitat durant la segona guerra púnica. Després de la batalla de Cannes el 216 aC els romans que van sobreviure es van refugiar a la ciutat. Anníbal no la va poder ocupar. Però a la guerra social la ciutat es va revoltar com la resta de la Pulla, i durant la segona campanya (89 aC) fou assetjada sense èxit pel pretor romà Cosconius, que va saquejar el territori. El 83 aC fou escenari d’una gran batalla entre Sul·la i Norbanus, i aquest darrer fou derrotat i va haver d’evacuar la Pulla cap a Càpua. Després d’això va entrar en decadència però va mantenir el seu rang municipal i sota l’imperi fou la única ciutat de la Pulla junt amb les colònies de Lucèria i Venúsia que va restar important. Sota Marc Aureli va rebre una colònia romana i una inscripció l’esmenta com "Colònia Aurèlia Augusta Pia"; consten els noms complets dels senadors municipals o decurions de la colònia amb els seus rangs. Un aqüeducte construït per Heroes Atticus proveïa d’aigua a la ciutat (encara es poden veure les restes de l’aqüeducte).

Encara tenia certa importància quant fou saquejada pels llombards i mes tard pels sarrains. Sota domini bizantí fou seu d’un arquebisbat. Els normands la van restaurar. El segle XI es va construir la catedral que te adossat un mausoleu de marbre de Boemond.

La plana en la que es situada la ciutat fou teatre de la batalla de Cannes el 216 aC i fou coneguda com Campus Diomedis però era un nom poètic mes que el nom real.

Obtingut de "http://ca.wikipedia.org../../../c/a/n/Canosa_de_Pulla_6b3c.html"

Categories: Ciutats d'Itàlia | Ciutats romanes del sud d'Itàlia

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Esperanto
- Français
- Italiano
- Nnapulitano
- Nederlands
- Polski
- Português
- Svenska